text: কুমিল্লা-৫ আসনে জয়ী অ্যাডভোকেট হাশেম খাঁন - প্রিয়জন টিভি
  কুমিল্লা-৫ আসনে জয়ী অ্যাডভোকেট হাশেম খাঁন
  কুমিল্লা-৫ (বুড়িচং-ব্রাহ্মণপাড়া) আসনে বিনা প্রতিদ্বন্দ্বিতায় অ্যাডভোকেট আবুল হাশেম খাঁন সংসদ সদস্য নির্বাচিত হয়েছেন। জাতীয় পার্টির প্রার্থী মনোনয়নপত্র প্রত্যাহার করায় আওয়ামী লীগের এ প্রার্থীকে নির্বাচিত ঘোষণা করা হয়।
  বাংলাদেশ সংবাদ সংস্থাকে (বাসস) শনিবার এ তথ্য নিশ্চিত করেন জেলা রিটার্নিং কর্মকর্তা মো. কামরুল হাসান। তিনি জানান, গত ২০ জুন জাতীয় পার্টির মনোনীত লাঙল প্রতীকের প্রার্থী জসিম উদ্দিন তার প্রার্থিতা প্রত্যাহারের জন্য আবেদন করেন।
  ২৩ জুন ছিল মনোনয়ন প্রত্যাহারের শেষ দিন। পরে ওই আসনে আবুল হাশেম খাঁন একক প্রার্থী ছিলেন। বৃহস্পতিবার প্রতীক বরাদ্দের দিন নৌকার প্রার্থী হাশেম খাঁনকে একক প্রার্থী হিসেবে ঘোষণা দেওয়া হয়। জেলা রিটার্নিং কর্মকর্তা জানান, করোনা সংক্রমণ বৃদ্ধি পাওয়ায় আওয়ামী লীগের প্রার্থী হাশেম খাঁনকে চিঠির মাধ্যমে জয়ের বিষয়টি নিশ্চিত করা হয়েছে।